**ПРОГРАМ ЗАПОШЉAВАЊА**

**ОПШТИНЕ**  **ЉУБОВИЈА СА АКЦИОНИМ ПЛАНОМ ЗА 2024-2026 ГОДИНУ** – нацрт

АПРИЛ, 2024.ГОДИНЕ

САДРЖАЈ

[1. УВОД 4](#_Toc163712625)

[2.НОРМАТИВНИ И ПЛАНСКИ ОКВИР 4](#_Toc163712626)

[3.ОСНОВНИ ПОКАЗАТЕЉИ О ОПШТИНИ ЉУБОВИЈА И КЉУЧНИ СОЦИО−ЕКОНОМСКИ ПОКАЗАТЕЉИ 6](#_Toc163712627)

[3.1.Географски положај општине 6](#_Toc163712628)

[3.2. Степен развијености 7](#_Toc163712629)

[3.3. Инфраструктура 7](#_Toc163712630)

[3.4. Пољопривреда 8](#_Toc163712631)

[Табела 1.Структура пољопривредних газдинстава 8](#_Toc163712632)

[3.5. Туризам 9](#_Toc163712633)

[Табела 2. Анализа туристичког промета 11](#_Toc163712634)

[3.6. Демографски подаци 11](#_Toc163712635)

[Табела 3. Број становника,полна структура 11](#_Toc163712636)

[Табела 4. – Број домаћинстава, просечна величина домаћинстава, број породица, структура према броју деце, број старачких домаћинстава 12](#_Toc163712637)

[Табела 5. – Природни прираштај на 1000 становника, умрла одојчад на 1000 живорођене деце, очекивано трајање живота 12](#_Toc163712638)

[Табела 6. – Старосна структура и број 12](#_Toc163712639)

[Табела 7. – Становништво према активности 12](#_Toc163712640)

[Табела 8. Становништво према националној или етничкој припадности 13](#_Toc163712641)

[4.ПРИВРЕДА 13](#_Toc163712642)

[4.1. Анализа економске ситуације у општини 13](#_Toc163712643)

[4.2. Развој предузетништва 14](#_Toc163712644)

[Табела 9. Број привредних друштава у општини Љубовија у периоду 2016-2021. 14](#_Toc163712645)

[Табела 10. Број привредних друштава на 1.000 становника и нето ефекат оснивања нових привредних друштава у упоредивим општинама у 2021. години 15](#_Toc163712646)

[Табела 11. Број предузетника у општини Љубовија у периоду 2016-2021. 16](#_Toc163712647)

[Табела 12. Број предузетника на 1.000 становника и нето ефекат оснивања нових предузетника у упоредивим општинама у 2021. години 16](#_Toc163712648)

[4.3. Инвестиције 17](#_Toc163712649)

[Табела 13. Остварене инвестиције у нова основна средства по делатностима у општини Љубовија у 2021. Години 17](#_Toc163712650)

[5. АНАЛИЗА СТАЊА НА ТРЖИШТУ РАДА И КАТЕГОРИЈЕ ТЕЖЕ ЗАПОШЉИВИХ 17](#_Toc163712651)

[5.1.Запосленост у општини Љубовија 17](#_Toc163712652)

[Табела 14.Број запослених лица на територији општине Љубовија 18](#_Toc163712653)

[Табела 15. Структура запослености према врсти пословног субјекта 18](#_Toc163712654)

[5.2. Просечне зараде 18](#_Toc163712655)

[Табела 16.Просечне зараде без пореза и доприноса, по запосленом у упоредивим општинама у перидоу 2016-2021. 18](#_Toc163712656)

[5.3.Незапосленост општине Љубовија 19](#_Toc163712657)

[Табела 17. Регистровани незапослени према полу од 2020.до 2022.године 19](#_Toc163712658)

[Табела бр.18: број незапослених лица по степену стручне спреме , децембар 2023. год 20](#_Toc163712659)

[Табела бр.19: број незапослених лица по годинама старости, децембар 2023. год: 21](#_Toc163712660)

[Табела бр.20: приказ података о незапосленим лицима према дужини трајања незапослености, децембар 2023. год: 21](#_Toc163712661)

[5.4. Теже запошљива лица 21](#_Toc163712662)

[5.5. Политика запошљавања у општини Љубовија 22](#_Toc163712663)

[6. АНАЛИЗА ОСТВАРЕНИХ РЕЗУЛТАТА ПРЕТХОДНО СПРОВЕДЕНИХ МЕРА ПО ЛАПЗ ЉУБОВИЈА 2021-2023 22](#_Toc163712664)

[Табела бр.21: Мере активне политике запошљавања за 2021.годину 23](#_Toc163712665)

[Табела бр.22: Мере активне политике запошљавања за 2022.годину 23](#_Toc163712666)

[Табела бр.23: Мере активне политике запошљавања за 2023.годину 24](#_Toc163712667)

[6.1. Укупно реализовано за програме запошљавања за период 2021-2023 и ефекти 24](#_Toc163712668)

[Табела бр.24.Реализација мера по ЛАПЗ 2021-2023година 24](#_Toc163712669)

[7.SWOT АНАЛИЗА У ОБЛАСТИ ЗАПОШЉАВАЊА - ПРОЦЕНА РИЗИКА И ПОТЕНЦИЈАЛА ТРЖИШТА РАДА 25](#_Toc163712670)

[8. ЦИЉЕВИ И ПЛАНИРАНЕ МЕРЕ ЗА ПОСТИЗАЊЕ ЦИЉЕВА ЗА РЕАЛИЗАЦИЈУ ПРОГРАМА ЗАПОШЉАВАЊА ОПШТИНЕ ЉУБОВИЈА 2024-2026 27](#_Toc163712671)

[9.ПРЕГЛЕД ПЛАНИРАНИХ ПОЈЕДИНАЧНИХ МЕРА ПОЛИТИКЕ ЗАПОШЉАВАЊА ЗА ПЕРИОД 2024-2026. ГОДИНЕ ЗА ОПШТИНУ ЉУБОВИЈУ 28](#_Toc163712672)

[9.1. Програм стручна пракса 28](#_Toc163712673)

[9.2. Субвенција за самозапошљавање 29](#_Toc163712674)

[10. АКЦИОНИ ПЛАН 30](#_Toc163712675)

[11.ФИНАНСИЈСКИ ОКВИР ЗА РЕАЛИЗАЦИЈУ ПРОГРАМА ЗАПОШЉАВАЊА 2024-2026. ГОДИНЕ 32](#_Toc163712676)

[11.1. Услови за подношење захтева за средства код НСЗ, критеријуми и спровођење 33](#_Toc163712677)

[12. ИНСТИТУЦИОНАЛНИ МОДЕЛ ЗА ИМПЛЕМЕНТАЦИЈУ ПРОГРАМА ЗАПОШЉАВАЊА УКЉУЧУЈУЋИ И СИСТЕМ ПРАЋЕЊА И ОЦЕЊИВАЊА 34](#_Toc163712678)

# 1. УВОД

Програм запошљавања са акциони планом запошљавања општине Љубовија за период 2024-2026. годину (у даљем тексту: Програм запошљавања), представља основни инструмент спровођења активне политике запошљавања за период од три године. Њиме се дефинишу приоритети и циљеви политике запошљавања и утврђују програми и мере који ће се реализовати у периоду 2024-2026. године на територији, општине Љубовија како би се достигли циљеви и постигло одрживо повећање запослености уз смањење незапослености.

Општина Љубовија мерама активне политике запошљавања уназад годинама настоји да поспешује предузетништво и утврђује своје циљеве и програме запошљавања за сваку годину. Негде од 2010. године општина Љубовија израђује планове запошљавања и суфинансира мере активне политике запошљавања уз помоћ и финансијско учешће Републике Србије преко Националне службе за запошљавање. Сваке године у општинском буџету издвајају се средства за ове намене, а највећи део се додатно обезбеђује подношењем захтева за суфинансирање преко Националне службе запошљавања. Претходни локални план запошљавања општине Љубовија израђиван је на период од три године од 2021-2023 и успешно је реализован.

Израда програма јединица локалне самоуправе дефинисана је чланом 15. и 38. **Закона о планском систему Републике Србије** („Службени гласник РС”, број 30/18).

Члан 40 **Статута општине Љубовија** ("Сл.лист општине Љубовија", бр.3/2019) дефинише доношење планских докумената од стране Скупштине општине.

Правни основ за доношење програма запошљавања садржан је у одредби члана 41. Закона о запошљавању и осигурању за случај незапослености („Службени гласник РС", број 36/09, 88/10, 49/21) којим је дефинисано да локална самоуправа може усвојити плански документ у области запошљавања након прибављеног мишљења Локалног савета за запошљавање.

Програм запошљавања представља први корак ка стварању бољих услова за спровођење циљева Националног плана запошљавања. Он дефинише улогу, како локалне самоуправе, тако и свих других релевантних институција, у успостављању одрживог тренда раста запослености на локалном нивоу.

Програм запошљавања се базира и на статистичким подацима Републичког завода за статистику, Агенције за привредне регистре, Националне службе за запошљавање – Филијале Лозница и података којима располаже локална самоуправа.

У изради Програма запошљавања за 2024-2026. годину учествовали су представници локалног Савета запошљавања (ЛСЗ-а), радна група за израду програма запошљавања и акционог плана, поред њих велики допринос изради програма за 2024-2026. годину дале су стручне службе Општинске управе општине Љубовија и Националне службе за запошљавање (НСЗ) .

# 2.НОРМАТИВНИ И ПЛАНСКИ ОКВИР

Израда Програма запошљавања општине Љубовија 2024-2026 базирана је на законодавном оквиру Републике Србије, а то су пре свега:

• Закон о локалној самоуправи

• Закон о запошљавању и осигурању за случај незапослености и

• Закон о планском систему и други

**Закон о локалној самоуправи** („Службени гласник РС”, бр. 129/07, 83/14 – др. закон, 101/16 – др. закон, 47/18 и 111/21 – др. закон) у оквиру члана 20 прописује, између осталог, да је у надлежности општина и градова да се старају о задовољавању потреба грађана и грађанки у области предшколског, основног и средњег образовања и васпитања, здравствене и социјалне заштите, да уређују и обезбеђују локални превоз, да обезбеђују остваривање посебних потреба ОСИ и заштиту права осетљивих група. Установљена је и надлежност за доношење и реализацију програма за подстицање локалног економског развоја, предузимање активности за одржавање постојећих и привлачење нових инвестиција и унапређење општих услова пословања, као и утврђивање висине локалних такси и накнада.

Такође члан 41. **Закона о запошљавању и осигурању за случај незапослености** („Службени гласник РС”, бр. 36/09, 30/10 – др. закон, 88/10, 38/15, 113/17 – др. закон, 113/17 и 49/21) дефинише да

Надлежни орган локалне самоуправе може, по прибављеном мишљењу локалног савета, усвојити локални плански документ у области запошљавања у складу са прописима којима се уређује плански систем.

Израда и извештавање о резултатима спровођења документа из ст. 1. и 2. овог члана вршиће се у складу са прописима којима се уређује плански систем.

Израда програма јединица локалне самоуправе дефинисана је чланом 15. и 38. **Закона о планском систему Републике Србије** („Службени гласник РС”, број 30/18); и наводи се да програм садржи исте елементе као и стратегија, а нарочито разрађене мере за постизање посебног циља, односно циљева које дефинише или преузима из стратегије или неког другог планског документа у складу са којим се усваја.

Програм има по правилу до три посебна циља који непосредно доприносе остварењу општег циља. Документ јавних политика јединице локалне самоуправе усваја скупштина јединице локалне самоуправе, осим ако је другачије прописано посебним законом.

Општина Љубовија је усвојила **План развоја општине Љубовија 2023-2030** са којим је израда Програма запошљавања усклађена и у којем је у Развојном правцу ОДРЖИВИ ЕКОНОМСКИ РАЗВОЈ, Приоритетни циљ 2: **Успоставити повољно пословно окружење за нове инвестиције и запошљавање**

Мера 2.3: **Подршка за нова запошљавања младих и теже запошљивих**

Локални плански документ у области запошљавања је усклађен са **Стратегијом запошљавања у Републици Србији за период од 2021-2026. Године** („Сл.гл. РС”, број 18/21) (у даљем тексту Национална стратегија) и Акционим планом за спровођење стратегије запошљавања за период 2024-2026. године ("Сл.гл.РС", број 22/24) (у даљем тексту Национални акциони план). Реализација програма запошљавања допринеће остваривању циљева који су садржани у Националној стратегији и Националном акционом плану.

Локални планови запошљавања морају бити у сагласности са донетим Акционим планом за период 2024-2026. године. Акциони план утврђује и критеријуме за учешће у финансирању мера активне политике запошљавања предвиђених локалним планским документом у области запошљавања, средствима из републичког буџета.

И други закони прате и регулишу реализацију планова запошљавања, као :

**Закон о раду** („Сл. гл. РС”, бр. 24/05, 61/05, 54/09, 32/13, 75/14, 13/17 –УС,113/17 и 95/18 – аутентично тумачење), као општи пропис у области рада, уређује права, обавезе и одговорности из радног односа, односно на основу рада.

**Закон о професионалној рехабилитацији и запошљавању особа са инвалидитетом** („Сл. гл. РС”, бр. 36/09 и 32/13) уређује подстицаје за запошљавање особа са инвалидитетом (ОСИ) ради стварања услова за њихово равноправно укључивање на тржиште рада, процену радних способности, професионалну рехабилитацију, обавезу запошљавања ОСИ, услове за оснивање и обављање делатности предузећа за професионалну рехабилитацију и запошљавање ОСИ и других посебних облика запошљавања и радног ангажовања ОСИ и уређује друга питања од значаја за професионалну рехабилитацију и запошљавање ОСИ

**Закон о поједностављеном радном ангажовању на сезонским пословима у одређеним делатностима** („Сл. гл. РС”, број 50/18) уређује, због посебних карактеристика и услова сезонског рада у одређеним делатностима, поједностављен начин радног ангажовања лица и плаћања пореза и доприноса за рад на пословима који су сезонског карактера у сектору пољопривреде, шумарства и рибарства у складу са прописом којим се прописује класификација делатности.

# 3.ОСНОВНИ ПОКАЗАТЕЉИ О ОПШТИНИ ЉУБОВИЈА И КЉУЧНИ СОЦИО−ЕКОНОМСКИ ПОКАЗАТЕЉИ

## 3.1.Географски положај општине

Општина Љубовија је брдско-планинско подручје које у дужини од 39 km од Републике Српске (општина Сребреница и Братунац) одваја река Дрина.

Љубовија је градско насеље западне Србије у Подрињу, чији је привредни, културни и административни центар и припада Мачванском округу. Захвата површину од 356 km² и граничи се са општинама Бајина Башта, Ваљево, Осечина, Крупањ и Мали Зворник.

[](http://1.bp.blogspot.com/_p4EFj1rKbh4/Smj1XOlKyhI/AAAAAAAAAP8/xnr-8UMOzSM/s1600-h/n1343439778_109987_9314.jpg)

Сви важнији путни правци воде кроз Љубовију Државним путем I Б реда и регионалним путним правацима.

Пресеца је неколико бујичних река: Љубовиђа, Трешњица, Грачаничка река, Узовничка река и Велика река. Насеље Љубовија налази се на ушћу реке Љубовиђе у Дрину и окружено је брдима: Кик, Немић, Кршино брдо, а налази се на надморској висини од 360 метара до 1272 метара (Бобија).

[](http://www.google.com/imgres?imgurl=http://www.podrinske.com/foto/thumb/mala1_LJubovija%20detalj%20F.jpg&imgrefurl=http://www.podrinske.com/ljubovija.php?strana=9&usg=__DNTGOlNibUFynGi1Q9p79Nkw02U=&h=195&w=259&sz=21&hl=sr&start=31&zoom=1&itbs=1&tbnid=cKM7590BgugVrM:&tbnh=84&tbnw=112&prev=/images?q=Ljubovija&start=20&hl=sr&sa=N&gbv=2&ndsp=20&tbs=isch:1) [](http://www.google.com/imgres?imgurl=http://i34.tinypic.com/2itk4kx.jpg&imgrefurl=http://forum.krstarica.com/showthread.php/251711-%D0%90%D0%B7%D0%B1%D1%83%D0%BA%D0%B0-%D0%B3%D0%B5%D0%BE%D0%B3%D1%80%D0%B0%D1%84%D1%81%D0%BA%D0%B8%D1%85-%D0%BF%D0%BE%D1%98%D0%BC%D0%BE%D0%B2%D0%B0&usg=__yvuXF_QIBPYj8X5ix2tlE22XRAE=&h=300&w=400&sz=62&hl=sr&start=37&zoom=1&itbs=1&tbnid=-aobxNrIJuofTM:&tbnh=93&tbnw=124&prev=/images?q=Ljubovija&start=20&hl=sr&sa=N&gbv=2&ndsp=20&tbs=isch:1) [](http://www.google.com/imgres?imgurl=http://www.fruit.rs/photo/l01_m.jpg&imgrefurl=http://www.fruit.rs/sr/o_ljuboviji.php&usg=__ny4AwCCB831_6h1HX1w__UaWR9g=&h=135&w=180&sz=10&hl=sr&start=52&zoom=1&itbs=1&tbnid=DrXXNdGhehlzOM:&tbnh=76&tbnw=101&prev=/images?q=Ljubovija&start=40&hl=sr&sa=N&gbv=2&ndsp=20&tbs=isch:1)

Клима у Азбуковици, на нижим надморским висинама је умерено-континентална, док је на вишим пределима супланинска. Биљни и животињски свет је разноврстан и богат. Пошто је Азбуковица брдско-планински предео у њој се налазе прелепе планине са нетакнутом природом и векиким бројем природних извора. Еколошки је здрава средина.

## 3.2. Степен развијености

Општина Љубовија према степену развијености јединица локалних самоуправа (Уредба о утврђивању јединствене листе развијености региона и јединица локалне самоуправе за 2014. годину) припада трећој групи недовољно развијених јединица локалних самоуправа чији је степен развијености у распону од 60% до 80% републичког просека.

## 3.3. Инфраструктура

Према подацима Републичког завода за статистику за 2021. годину, од укупно 196,7 км категорисаних путева 134,7 км (или 68%) је са савременим коловозом. Дужина државних путева I реда на подручју општине Љубовија износи 36,2 км, државних путева II реда 34 км, у целости под савременим коловозом. Укупна дужина општинских путева имала је дужину од 126,5км, од чега је 64,5 км (или 50,2%) под савременим коловозом.

**Водоводни систем** релативно је развијен у насељу Љубовија. Укупна дужина водоводне мреже према подацима Републичког завода за статистику је 249км[[1]](#footnote-2), односно 251 км према подацима добијеним од Општине Љубовија. За разлику од урбане зоне и сеоских зона у долинама, систем снабдевања водом показује значајне недостатке у руралним срединама, и због тога исти захтева пре свега успостављање или значајно унапређење истог, услед чињенице да се сеоска домаћинства водом снабдевају из локалних или индивидуалних водовода односно са каптираних извора.

**Канализациони систем** који на територији општине Љубовија има дужину 115км[[2]](#footnote-3) (податак за 2020) показује још веће мањкавости у односу на водоводну мрежу, с обзиром да је обухват домаћинстава који су прикључени на канализациону мрежу свега 41,7%.

Услугом прикупљања **комуналног отпада** обухваћено је 3.800 домаћинстава, што је око 70% укупног броја домаћинстава на територији општине Љубовија. Отпад се из домаћинстава организовано прикупља у насељу Љубовија, насељима дуж десне обале Дрине - Горња Трешњица, Дрлаче, Врхпоље, Лоњин, Узовница и Црнча, као и у насељима дуж државног пута број 141 Љубовија-Пецка Доња Љубовиђа и Горња Љубовиђа. Када су у питању правна лица, тренутно је услугом прикупљања чврстог комуналног отпада обухваћено 810 корисника.

## 3.4. Пољопривреда

Према подацима Анкете о структури пољопривредних газдинстава на територији општине Љубовија има 3.169 пољопривредних газдинстава. У структури коришћеног пољопривредног земљишта доминирају ливаде и пашњаци (39,73%), потом оранице и баште (39,21%), и воћњаци (20,50%).

### Табела 1.Структура пољопривредних газдинстава

|  |  |
| --- | --- |
| **Назив индикатора** | **2018** |
| Број газдинстава | 3.169 |
| Коришћено пољопривредно земљиште (хектар) | 11.102 |
| Оранице и баште (хектар) | 4.354 |
| Воћњаци (хектар) | 2.276 |
| Виногради (хектар) | 0 |
| Ливаде и пашњаци (хектар) | 4.411 |

Обрадиво земљиште се највећим делом налази у долини реке Дрине. Мањи део земљишта налази се у брдско-планинском залеђу. Природни агрометоролошки, услови су изузетни за гајење повртарских култура. Пашњаци су добра основа за развој сточарства и пчеларства, али и организованог сакупљања и прераде лековитог биља. Клима је умерено континентална са честим температурним колебањима. Предности општине Љубовија у области пољопривреде су постојање еколошки здравих зона, добра покривеност пољопривредном механизацијом, традиција интезивне тржишно оријентисане пољопривредне производње, велики број регистрованих пољопривредних газдинстава. Развијена је мрежа ветеринарских, пољопривредних станица и апотека и организована противградна заштита на територији целе Општине[[3]](#footnote-4).

Воћарску производњу на овом подручју карактерише уситњеност парцела и недовољна технологија производње. Иако су природни услови повољни, због уситњености парцела и непотпуне агротехнике, приноси воћа су нестабилни. Због недостатка сезонске радне снаге и због варијација на тржишту на овим просторима нема великих комерцијалних засада. Водећа воћна врста на просторима општине Љубовија је малина[[4]](#footnote-5).

Сточарску производњу на подручју општине карактеришу честе осцилације, смањивање и повећање. Ова производња је у директној вези са ратарском производњом тј. са могућношћу да се обезбеди кабаста сточна храна. Број грла појединих сточарских врста често осцилира пре свега због различитих тржишних услова. Од прерадних капацитета, на подручју општине, постоји млекара која може да преради 10.000 литара млека дневно и два мања објекта за прераду млека док капацитета за месне прерађевине нема[[5]](#footnote-6).

## 3.5. Туризам

Расположиви природни ресурси и културно-историјско наслеђе који омогућавају унапређење конкурентности туристичке понуде на територији општине Љубовија су: река Дрина, планина Бобија, река Трешњица и кањон реке Трешњице (Специјални резерват природе „Клисура реке Трешњице“), Мачков камен на планини Јагодњи (Меморијални природни споменик „Мачков камен“), Спомен-костурница „Мачков камен“, Римски мост (Латинска ћуприја), Шанац – Град на Баурићу, Мали и Велики град у Горњој Трешњици (остаци старог утврђења), Звечаљка пећина, Безимена пећина, пећина Качар, бројне цркве (Црква брвнара у Доњој Оровици, црква у Селанцу, црква у Горњој Љубовиђи, црква у Цапарићу...), манастири (манастир „Св.Николај Српски“- Соко град, манастир „Св.Тројице“- Читлук, манастир „Св.Тројице“- Бјеле воде, манастир посвећен Св.Огњеној Марији у Рујевцу).

Река Дрина, некада називана Зеленика или Зеленка због своје смарагдно-зелене боје, свакако представља кључну атракцију као једна од најлепших и најчистијих река у Србији. У делу њеног тока који у дужини од 38 км пролази кроз општину Љубовија, она је не само најчистија, већ и изузетно пловна и релативно „мирна“ у односу на друге делове њеног тока.

Река Дрина као највећи речни ток у регији са својом флором и фауном представља изузетно погодан екосистем за живот ретких рибљих врста. По својим специфичностима даје могућност риболовцима да уживају у различитим техникама риболова. Као река црноморског слива карактеристична је и позната како на Балкану тако и шире по риби младици која је представник салмонидних врста риба. Поред поменуте младице, која је најплеменитија риба Дрине, такође је препознатљива по липљенима и пастрмкама као и другим рибљим врстама које заједно погодују развоју туризма.

Поред Дрине, изузетно су атрактивни и кањони реке Трешњице, Трибуће и речице Козловац кроз који пролази и Римски пут, местимично солидно очуван.

Планина Бобија, многобројни планински извори пијаће воде и мрежа притока Дрине, доприносе додатно врхунској разноликости природног наслеђа. Кад је у питању културно-историјско наслеђе, на територији општине (и деломично на територији суседних општина коју обухвата Азбуковачко Намесништво) се налази укупно 6 манастира и 13 цркава, од којих су најпосећенији Манастир на Соко-граду и Св. Тројице, као и цркве брвнаре.

Такође, идентификовано је 58 археолошких налазишта која датирају из различитих периода од праисторије до средњег века, 34 вредна објекта градитељског наслеђа, 3 пећине као и стара рударска окна који могу да постану део туристичке понуде општине, уз обавезна претходна истраживања, као и улагања у уређење и представљање. Туристичка организација општине Љубовија је задужена за промоцију овог краја, истичући његове природне лепоте, али и организујући културне манифестације које сваке године окупљају велики број љубитеља реке Дрине, добре хране и осталих благодети Азбуковице. Општина Љубовија поседује потенцијал за развој следећих туристичких производа: рурални туризам, туризам специјалних интерса (излетнички, рекреативни, едукативни са истраживачким програмима, ловни, риболовни), културно наслеђе, манифестације, наутички туризам.

Манифестације представљају најразвијенији туристички производ. Од око 20 манифестација које се током године одржавају у Љубовији и које привуку око 50.000 посетилаца, најзначајније су Дринска регата која се организује од 2001. године и привлачи око 20.000 учесника, и Међународни Дрински Гастро фестивал који се организује од 2008. године и окупи око 400 учесника из земље и иностранства и 3.000 посетилаца. У реализацију манифестација су поред Туристичке организације Љубовија, активно укључени и представници организација цивилног сектора: Културно-уметничка друштва (КУД-ови), удружења жена, спортско-рекреативна удружења и др. Манифестације су најразвијенији и најзаступљенији туристички производ, али је неопходно даље развијати пратеће програме како би се продужио боравак посетилаца на дестинацији и развијати тематске манифестације повезане са одговарајућим туристичким производима.

Поред основне саобраћајне сигнализације, постоји веома скромна туристичка сигнализација на територији општине и то углавном дуж главне транзитне саобраћајнице Мали Зворник – Љубовија – Ужице. Мрежа око 15 обележених планинарских и пешачких стаза у оквиру својих могућности одржавају локална планинарска удружења, које се деломично користе и за рекреативно трчање, односно планински бициклизам. Стандардних бициклистичких стаза нема, док остала јавна спортско-рекреативна инфраструктура подразумева фудбалски терен у Љубовији и један број мањих, спортских (школских) терена и игралишта по разним насељима.

Прилази и сама обала реке Дрине су недовољно изграђени и уређени у туристичке сврхе, упркос активностима које на Дрини престављају један од фокуса актуелне туристичке понуде, чему је превасходни разлог надлежност ЈП „Србијавода“ над реком Дрином као водотоком I реда. Културна инфраструктура обухвата Библиотеку „Милован Глишић“ у оквиру које функционише биоскоп односно позориште, док јавних установа типа музеј или галерија нема. Не постоји туристички информативни центар, као ни визиторски центри на локацијама главних туристичких атракција или зона.

### Табела 2. Анализа туристичког промета

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Година** | **Доласци** | | | **Ноћења туриста** | | | **Просечан број ноћења** | |
| **Укупно** | **Домаћи** | **Страни** | **Укупно** | **Домаћи** | **Страни** | **Домаћи** | **Страни** |
| 2016. | 1.630 | 1.339 | 291 | 2.767 | 2.310 | 457 | 1,7 | 1,6 |
| 2017. | 2.391 | 2.062 | 329 | 3.743 | 3.158 | 585 | 1,5 | 1,8 |
| 2018. | 2.721 | 2.049 | 672 | 4.875 | 3.867 | 1.008 | 1,9 | 1,5 |
| 2019. | 2.171 | 1.575 | 596 | 4.067 | 3.222 | 845 | 2,0 | 1,4 |
| 2020. | 1.952 | 1.813 | 139 | 4.842 | 4.612 | 230 | 2,5 | 1,7 |
| 2021. | 1.961 | 1.749 | 212 | 3.895 | 3.608 | 287 | 2,1 | 1,4 |

И поред значајнх проблема које су погодиле сектор туризма услед глобалне пандемије, у општини Љубовија се бележи кумулативан раст у доласцима и ноћењу домаћих туриста. Туризам, као привредна грана на територији општине Љубовија није довољно развијен, нити су сви ресурси и потенцијали одговарајуће валоризовани и стављени у функцију развоја туризма овог краја.

Локалне атракције привлаче одређени број посетилаца, али оне углавном нису прикладно презентоване и уређене, а кад су у питању природне атракције, актуелни проблем као и велики ризик у будућности представљају одрживо управљање, посебно кад је у питању очување шума, управљање чврстим отпадом, рудници, пројектне идеје за мини-хидро електране и др.

## 3.6. Демографски подаци

На основу података који се односе на званичне пописестановништва, може се констатовати да развој становништва општине Љубовија у којој према резултатима пописа живи **12.233 становника, од којих 49,10% женског и 50,90% мушког**, бележи следеће тенденције које се огледају у продубљивању следећих демографских процеса:

### Табела 3. Број становника,полна структура

|  |  |  |  |  |
| --- | --- | --- | --- | --- |
| **Подаци/попис** | **2011** | | **2022** | |
| Полна структура | **М** | **Ж** | **М** | **Ж** |
| Број становника | 7295 | 7174 | 6226 | 6007 |
| Структура према броју деце  (0 – 18) | 2.797 | | 2.015 | |
| **Укупно** | 14.469 | | 12.233 | |
| **I Извор података: Општинe у Србији 2022.године, РЗС** | | | | |

На основу пoписа становништва за 2022. годину, Општина Љубовија има 12.233 становника, што је за 2.236 мање у односу на званични податак из последњег пописа становништва из 2011. године када је општина имала 14.469 становника.

### Табела 4. – Број домаћинстава, просечна величина домаћинстава, број породица, структура према броју деце, број старачких домаћинстава

|  |  |  |
| --- | --- | --- |
| **Подаци/попис** | **2011** | **2022** |
| Број домаћинстава | 5321 | 4848 |
| Просечна величина домаћинстава | 2,9 | 2,79 |
| Број породица | 4900 | 3567 |
| Становништво старо 65 и више година ( број) | 2565 | 2814 |
| Удео стан. старог 65 и више година ( %) | 18 | 23 |

Извор: РЗС

### Табела 5. – Природни прираштај на 1000 становника, умрла одојчад на 1000 живорођене деце, очекивано трајање живота

|  |  |  |
| --- | --- | --- |
| **Подаци/попис** | **2011** | **2022** |
| Природни прираштај на 1000 становника | -9 | -11 |
| Умрла одојчад на 1000 живорођене деце | 8,3 | 18 |
| Очекивано трајање живота живорођене деце | 75 | 73 |

Извор: РЗС

### Табела 6. – Старосна структура и број

|  |  |  |
| --- | --- | --- |
| **Подаци/попис** | **2011** | **2022** |
| Број деце предшколског узраста | 815 | 668 |
| Удео деце предшколског узраста % | 5.65 | 5.46 |
| Број деце школског узраста | 2470 | 1347 |
| Удео деце школског узраста % | 15,6 | 11.01 |
| Радни контигент (15 – 64) | 9813 | 7946 |
| Удео старијих од 65 и више година a % | 18 | 23 |

Извор: РЗС

### Табела 7. – Становништво према активности

|  |  |  |
| --- | --- | --- |
| **Подаци/попис** | **2011** | **2022** |
| Активно: обавља занимање | 5948 | 3488 |
| Активно: не обавља занимање | 1419 | 988 |

Извор: РЗС

Упоређујући податке о попису из 2011. и 2022.године евидентно је да се повећава број активног становништва које не обавља занимање, као и да број активног становништва које обавља занимање опада, због слабо развијене привреде и великог броја отпуштања радно способног становништва. Према званичним подацима РЗС за 2022.годину на територији општине Љубовија укупан број запослених је био 3488 лица, од тога укупан удео жена у броју запослених у Љубовији је 1351 –годишњи просек 38,73%.

### Табела 8. Становништво према националној или етничкој припадности

|  |  |  |
| --- | --- | --- |
| **Подаци/попис** | **2011** | **2022** |
| Срби | 14252 | 11510 |
| Роми | 171 | 162 |
| Остали | 132 | 561 |

Извор: РЗС

# 4.ПРИВРЕДА

## 4.1. Анализа економске ситуације у општини

Општина Љубовија је неразвијена општина са слабо развијеном привредом, као и слабим приходима и улагањем у развој привреде.На основу наведеног,Уредбом о утврђивању јединствене листе развијених региона и јединица локалне самоуправе за 2014.годину („Службени гласник РС“,број 104/14) општина Љубовија припада трећој групи развијености.

Према подацима Буџетског портала локалне самуправе, буџетски приходи за 2023.годину за општину Љубовија износили су 898.600.000,00 динара. На националном нивоу у трећем кварталу 2023. године остварена су релативно повољна економска кретања. Реални раст бруто домаћег производа у трећем кварталу 2023.године, у односу на исти период претходне године, износио је 3,6%. Посматрано по делатностима, у трећем кварталу 2023.године, у односу на исти период претходне године, значајан реални раст бруто додате вредности забележен је у сектору грађевинарства 12,8%, сектор пољопривреде, шумарства и рибарства 9,5% и сектору индустрије и снадбевања водом и управљања отпадним водама 3,4%.

**Просечна зарада обрачуната** за октобар 2023.године износила је 119.791РСД, док је просечна зарада без пореза и доприноса износила 86.738РСД. У поређењу са истим месецом претходне године, просечне бруто и нето зараде за октобар 2023.године номинално су веће за 15,1%, а реално за 6,1%.

Развој привреде у општини Љубовија је у паду. Велики број предузећа које су пословале до почетка приватизације сада су затворене.

Тренутно на нашем простору успешно послују следећа предузећа која су окосница привреде:

* ***Акционарско друштво “Соко Штарк” погон у Љубовији је*** *ф*абрика трајних слатких колача “Љубовија” која послује у саставу Компаније “Штарк” отворена је 1980. године у складу са тадашњом политиком улагања у неразвијена подручја.

Данас, после власничке трансформације, има око 130 запослених. Производи чајна пецива на три производне линије у количини од мин. 200 тона месечно.Овај погон један је од најбољих привредних субјеката у Љубовијској општини. Развојним плановима компаније модернизоваће се делови производног процеса чајних пецива и редизајнирати постојећа амбалажа.У плану је и увођење нових производа

* ***Предузеће за производњу грађевинског материјала “Теко мининг” а.д.Љубовија*** је предузеће чија је основна делатност експлоатација камена за грађевинарство.После власничке трансформације, модернизовала су се основна средства за рад, а самим тим дошло је до смањења броја запослених тако да данас у овом предузећу ради око 22 радника.
* ***Рудник “Велики Мајдан”-*** рудниколова и цинка –окосница је привредне производње, запошљава велики број радника.
* ***Предузеће за складиштење замрзнутог воћа “Задругар”*** послује по модерним стандардима, запошљава велики број сезонских радника. Изграђен велики број хладњача мањег капацитета.
* ***“Риботекс” Горња Трешњица***  Предузеће које се бави мрестом и товом речне пастрмке. Због квалитета рибе која се производи у рибњаку “Риботекс”, дистрибуира се на нивоу целе Србије. У предузећу “Риботекс” запослено је 18 радника. По угледу на Риботекс изграђен је велики број мањих приватних рибњака.
* ***“Дуван” а.д. Љубовија –*** ферментација дувана. Некада је ово подручје било познато по производњи дувана. Запошљава велики број сезонских радника.
* ***„KM Manufaktur Rene“*** Предузеће које се бави производњом ауто делова успешно послује на нашем подручју већ 10година, запошљава око 50радника.

## 4.2. Развој предузетништва

Према подацима Аналитичког сервиса ЈЛС, у периоду од 2016. до 2021. године нису присутне значајније осцилације у броју активних привредних друштава, као ни у стопи настанка привредних друштава које се крећу између 4,5% и 6%, односно од 5,9% у 2016. до 4,5 у 2018. и 2021. години. Када је у питању нето ефекат оснивања нових привредних друштава уочене су мање осцилације, где је у 2019. години забележен већи број угашених привредних друштава у односу на број основаних, односно на 10 угашених привредних друштава основано је 6, а у 2021. години је нето ефекат оснивања нових привредних друштава највећи и износи 2,5 – када је на два угашена привредна друштва основано 5 нових. Стопа гашења провредних друштава је имала највећу вредност у 2019. години (9,3%).

### Табела 9. Број привредних друштава у општини Љубовија у периоду 2016-2021.

|  |  |  |  |  |  |  |
| --- | --- | --- | --- | --- | --- | --- |
| **Назив индикатора** | **2016.** | **2017.** | **2018.** | **2019.** | **2020.** | **2021.** |
| Број привредних друштава | 101 | 103 | 111 | 107 | 107 | 110 |
| Број привредних друштава на 1.000 становника | 8 | 8 | 9 | 9 | 9 | 9 |
| Нето ефекат оснивања нових привредних друштава[[6]](#footnote-7) | 2 | 1,2 | 1,3 | 0,6 | 1 | 2,5 |
| Стопа настанка привредних друштава[[7]](#footnote-8), % | 5,9 | 5,8 | 4,5 | 5,6 | 4,7 | 4,5 |
| Број новооснованих привредних друштава | 6 | 6 | 5 | 6 | 5 | 5 |
| Број брисаних/угашених привредних друштава | 3 | 5 | 4 | 10 | 5 | 2 |
| Стопа брисања/гашења привредних друштава[[8]](#footnote-9), % | 3 | 4,9 | 3,6 | 9,3 | 4,7 | 1,8 |

Извор: Аналитички сервис ЈЛС

Нешто веће осцилације су приметне у броју брисаних/угашених привредних друштава са значајним скоком броја брисаних/угашених привредних субјеката на 10 у 2019. години.

### Табела 10. Број привредних друштава на 1.000 становника и нето ефекат оснивања нових привредних друштава у упоредивим општинама у 2021. години

|  |  |  |
| --- | --- | --- |
| **Општина** | **Број привредних друштава на 1.000 становника (2021)** | **Нето ефекат оснивања нових привредних друштава (2021)** |
| Општина Љубовија | 9 | 2,5 |
| Општина Коцељева | 9 | 1,1 |
| Општина Крупањ | 8 | 1,8 |
| Општина Мали Зворник | 8 | 2,4 |
| Општина Осечина | 6 | 1 |

Извор: Аналитички сервис ЈЛС

Када се погледају подаци у последњој, 2021. години, општина Љубовија у односу на упоредиве општине има, заједно са општином Коцељева, највише вредности броја привредних друштава на 1.000 становника (који износи 9). Међутим, тај индикатор далеко испод просека Републике Србије (који износи 19), а такође је и испод просека у Мачванској области (који износи 12). Нето ефекат оснивања нових привредних друштава у 2021. години је највећи у односу на упоредиве општине.

Према подацима доступним на Аналитичком сервису ЈЛС, у 2021. години, 89 привредних друштава из Љубовије су предали финансијске извештаје Агенцији за привредне регистре (АПР). 57 привредних друштава је пословало са нето добитком, а 17 са нето губитком (15,4% од укупног броја привредних друштава, односно 19,1% од привредних друштава који су предали финансијске извештаје). Укупан пословни приход привредних друштава износи 6,2 милијарди динара, односно 69,8 милиона динара по привредном друштву. Привредна друштва у општини Љубовија имају 7,5 милијарди динара средстава и располажу са капиталом од 4,2 милијарди динара. Поређења ради треба напоменути да у општини Коцељева пословни приход по привредном друштву износи 164,7 милиона динара, у Крупњу 59,9 милиона динара, а у Малом Зворнику 41,8 милион динара.

На територији општине Љубовија изражен је континуиран раст броја активних предузетника кроз посматране године. Број активних предузетника је у посматраном периоду у кумулативном износу порастао за 49% или за 250 предузетника у 2021. у односу на 2016. годину. Стопа настанка предузетника се кретала у распону од 14,2% до 22,6%, односно највећа стопа је забележена у 2018. години (22,6%), а најнижа у 2021. години (14,2%).

Нето ефекат оснивања нових предузетника посматрајући појединачно по годинама се креће у распону од 1,2 (2016. година) до 1,9 (2018. година). У последњој посматраној, 2021. години, вредност индикатора је 1,8 - на 59 угашених предузетника основано је 108 нових.

### Табела 11. Број предузетника у општини Љубовија у периоду 2016-2021.

|  |  |  |  |  |  |  |
| --- | --- | --- | --- | --- | --- | --- |
| **Назив индикатора** | **2016** | **2017** | **2018** | **2019** | **2020** | **2021.** |
| Број предузетника | 510 | 542 | 615 | 672 | 711 | 760 |
| Број предузетника на 1.000 становника | 38 | 42 | 48 | 53 | 58 | 63 |
| Нето ефекат оснивања нових предузетника[[9]](#footnote-10) | 1,2 | 1,4 | 1,9 | 1,7 | 1,6 | 1,8 |
| Стопа настанка предузетника[[10]](#footnote-11), % | 22,4 | 20,5 | 22,6 | 18,3 | 14,5 | 14,2 |
| Број новооснованих предузетника | 114 | 111 | 139 | 123 | 103 | 108 |
| Број брисаних/угашених предузетника | 95 | 79 | 74 | 72 | 63 | 59 |
| Стопа брисања/гашења предузетника[[11]](#footnote-12), % | 18,6 | 14,6 | 12 | 10,7 | 8,9 | 7,8 |

### Табела 12. Број предузетника на 1.000 становника и нето ефекат оснивања нових предузетника у упоредивим општинама у 2021. години

|  |  |  |
| --- | --- | --- |
| **Општина** | **Број предузетника на 1.000 становника (2021)** | **Нето ефекат оснивања нових предузетника (2021)** |
| Општина Љубовија | 63 | 1,8 |
| Општина Коцељева | 34 | 2 |
| Општина Крупањ | 50 | 1,5 |
| Општина Мали Зворник | 48 | 2,2 |
| Општина Осечина | 39 | 1,8 |

Извор: Аналитички сервис ЈЛС

Нето ефекат оснивања нових предузетника у 2021. години је на нивоу општине Осечина, изнад општине Крупањ и испод општина Коцељева и Мали Зворник. Према подацима доступним на Аналитичком сервису ЈЛС, у 2021. години, 205 предузетника из Љубовије су предали финансијске извештаје Агенцији за привредне регистре (АПР). 137 предузетника је пословало са нето добитком, а 60 са нето губитком. Укупан пословни приход предузетника износи 2,5 милијарди динара, односно 12,4 милиона динара по предузетнику. Предузетници у општини Љубовија имају 1,2 милијарди динара средстава и располажу са капиталом од 0,5 милијарди динара. Поређења ради треба напоменути да у општини Коцељева пословни приход по предузетнику износи 15 милиона динара, у Крупњу 17,9 милиона динара, а у Малом Зворнику 12,6 милион динара, па се може рећи да општина Љубовија има највећи број предузетника на 1.000 становника међу упоредивим општинама, али пословни приход по једном предузетнику је најнижи.

## 4.3. Инвестиције

Укупни износ остварених инвестиција на територији општине Љубовија у 2021. години износио је 214.652.000 динара. У поређењу са осталим упоредивим општинама, општина Љубовија има веће инвестиције једино у односу на општину Крупањ (92.975.000 динара). Општина Коцељева има значајно веће вредности остварених инвестиција (855.235.000 динара), а Мали Зворник (520.009.000 динара) и Осечина (460.824.000 динара) више од двоструко веће вредности остварених инвестиција у 2021. години.

### Табела 13. Остварене инвестиције у нова основна средства по делатностима у општини Љубовија у 2021. Години

|  |  |
| --- | --- |
| **Делатност** | Инвестиција (у хиљ. динара) |
| Државна управа и обавезно социјално осигурање | 164.580 |
| Прерађивачка индустрија | 17.371 |
| Рударство | 15.187 |
| Образовање | 12.828 |

*Извор: РЗС публикација, Општине и региони у РС, 2021.*

Од 214.652.000 динара инвестиција у 2021. години највеће инвестиције по делатностима су остварене у државну управу и обавезно социјално осигурање (76,8%), потом у прерађивачку индустрију (8,1%), рударство (7,1%) и образовање (6%).

# 5. АНАЛИЗА СТАЊА НА ТРЖИШТУ РАДА И КАТЕГОРИЈЕ ТЕЖЕ ЗАПОШЉИВИХ

## 5.1.Запосленост у општини Љубовија

Укупан број запослених на територији општине Љубовија бележи константан раст у периоду од 2016-2021. године, уз изузетак 2018. године када долази до неприметног пада у односу на 2017. годину.

### Табела 14.Број запослених лица на територији општине Љубовија

|  |  |  |  |  |  |  |
| --- | --- | --- | --- | --- | --- | --- |
| **Назив индикатора** | **2016** | **2017** | **2018** | **2019** | **2020** | **2021** |
| Број запослених лица | 2.959 | 3.058 | 3.052 | 3.117 | 3.207 | 3.192 |

Извор: Аналитички сервис ЈЛС

### Табела 15. Структура запослености према врсти пословног субјекта

|  |  |  |  |  |  |  |
| --- | --- | --- | --- | --- | --- | --- |
| **Назив индикатора** | **2016** | **2017** | **2018** | **2019** | **2020** | **2021** |
| Запослени у правним лицима, као % укупног броја запослених | 65,2 | 65,5 | 64,4 | 62,5 | 61,6 | 61,7 |
| Приватни предузетници и запослени код њих, као % укупног броја запослених | 20,5 | 21,1 | 23,4 | 26,7 | 29,1 | 29,7 |
| Регистровани индивидуални пољопривредници, као % укупног броја запослених | 14,3 | 13,4 | 12,3 | 10,9 | 9,3 | 8,6 |

Извор: Аналитички сервис ЈЛС

Од укупног броја запослених више од 60% запослених у свим анализираним годинама је у правним лицима. Приватни предузетници и запослени код њих, као % укупног броја запослених, максималну вредност имају у 2021. години са уделом од 29,7%. Почев од 2015. године региструје се и број индивидуалних пољопривредника чији је удео у 2021. износио 8,6% у укупном броју запослених. Ову категорију запослених карактерише релативно високо учешће у укупној запослености, али са континуитетом у паду из године у годину.

## 5.2. Просечне зараде

Према подацима Републичког завода за статистику, на територији општине Љубовија региструје се тренд раста просечних зарада из године у годину, од 38.591 динара у 2016. до 55.169 динара у 2021. години.

### Табела 16.Просечне зараде без пореза и доприноса, по запосленом у упоредивим општинама у перидоу 2016-2021.

|  |  |  |  |  |  |  |
| --- | --- | --- | --- | --- | --- | --- |
| **Општина** | **2016.** | **2017.** | **2018.** | **2019.** | **2020.** | **2021.** |
| Љубовија | 38.591 | 39.674 | 43.717 | 46.440 | 50.154 | 55.169 |
| Коцељева | 39.134 | 39.918 | 38.036 | 42.194 | 45.642 | 48.927 |
| Крупањ | 29.520 | 29.213 | 36.703 | 39.984 | 44.101 | 48.303 |
| Мали Зворник | 36.311 | 36.291 | 40.757 | 44.622 | 48.737 | 52.352 |
| Осечина | 34.512 | 36.482 | 39.402 | 42.053 | 46.133 | 50.598 |

*Извор: РЗС публикација, Општине и региони у РС, 2022.*

У 2021. години износ просечне зараде (без пореза и доприноса) у општини Љубовија достиже вредност од 50.154 динара, што је незнатно мање од просека Мачванског округа (54.582 динара) и значајно ниже од просека Републике 65.864 динара. У поређењу са осталим општинама, општина Љубовија се најбоље позиционира по висини просечних зарада без урачунатих пореза и доприноса.

## 5.3.Незапосленост општине Љубовија

Према доступним подацима Републичког завода за статистику, у Љубовији је у 2022. години регистровано 1.530 незапослених лица од којих је 658 жена и 872 мушкараца. Приметно је да број незапослених лица бележи благи тренд опадања. Тако је у 2022. години број незапослених лица мањи за 139 односно за 8,32% у односу на 2020. годину.

### Табела 17. Регистровани незапослени према полу од 2020.до 2022.године

|  |  |  |  |
| --- | --- | --- | --- |
| **Година** | **Пол** | | **Укупно** |
| **Мушки** | **Женски** |
| 2020. | 745 | 924 | 1669 |
| 2021. | 716 | 896 | 1612 |
| 2022. | 658 | 872 | 1530 |

\*Извор: *Девинфо*

#### Графикон 1. Учешће незапослених према старосним групама у укупном броју незапослених у 2022.години

\*Извор: *Девинфо*

На основу графикона 1 може се закључити да је највећи број незапослених лица старости 30-54година. Овако висок проценат радно способног становништа се појављује као последица неотварања нових радних места, процеса приватизације и већег броја отпуштања радника. Такође, више је незапослених жена него мушкараца.

Табела бр.18: број незапослених лица по степену стручне спреме , децембар 2023. год

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Степен стручне спреме | I | II | III | IV | V | VI-1 | VI-2 | VII-1 | VII-2 | VIII | укупно |
| укупно | 421 | 85 | 419 | 371 | 5 | 19 | 27 | 63 | 2 | / | 1412 |
| жене | 239 | 56 | 210 | 242 | 3 | 13 | 19 | 39 | 2 | / | 823 |

Извор: Извештај НСЗ Филијала Лозница

У оквиру приказаних података по степену стручне спреме уочљиве су следеће карактеристике:

- Највећи број лица на евиденцији незапослених су са основном и средњом стручном спремом

**-**Потом 36% од укупног броја незапослених на територији општине Љубовија су неквалификована радна снага ;

-Високе и више стручне спреме је мање и то по 8%.

Значи најбројнија групација незапосленог становништва је са средњом стручном спремом и лица без квалификација. Подаци указују на неопходност интензивног спровођења мера формалног и неформалног образовања, као и стратешких мера подршке запошљавању на локалном и националном нивоу. Такође, одређени подстицаји усмерени ка расту привредне активности и броја запослених огледају се пре свега у два правца: подршка међународних донаторских програма који се огледају кроз подстицаје за започињање сопственог посла и подршку постојећим бизнисима. Подршка локалних институција кроз програме Националне службе за запошљавање и Фонда за развој Републике Србије.

### Табела бр.19: број незапослених лица по годинама старости, децембар 2023. год:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| године старости | 15-19 год. | | 20-24 год. | 25-29 год. | 30-34 год. | 35-39 год. | 40-44 год. | 45-49 год. | 50-54 год. | 55-59 год. | 60-64 год. | 65 и више | укупно |
| укупно | 40 | 88 | | 105 | 121 | 126 | 154 | 178 | 230 | 194 | 176 | 0 | 1412 |
| жене | 27 | 48 | | 59 | 68 | 73 | 103 | 113 | 137 | 121 | 74 | 0 | 823 |

Извор: Извештај НСЗ филијала Лозница

-У 2023.години учешће лица старости до 29 година у укупној незапослености је 16,5% (233 лица) која припадају категорији младих до 30 година, па посебну пажњу обратити на ову популацију која се најчешће одлучи да оде у потрази за послом ;

- учешће лица између 30 и 54 године износи 57,30% (809 лица), висок проценат радно способног становништа ;

-док учешће лица старијих од 55 година 26,20% (370 лица) која се третирају као лица са фактором отежане запошљивости, свакако забрињава и требало би му посветити посебну пажњу.

### Табела бр.20: приказ података о незапосленим лицима према дужини трајања незапослености, децембар 2023. год:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Дужина тражења посла | до 3 месеца | 3 до 6 месеци | 6 до 9 месеци | 9 до 12 месеци | 1 до 2 године | 2 до 3 године | 3 до 5 година | 5 до 8 година | 8 до 10 година | преко 10 год. | укупно |
| укупно | 117 | 71 | 68 | 73 | 195 | 128 | 127 | 146 | 89 | 398 | 1412 |
| жене | 66 | 39 | 36 | 41 | 107 | 70 | 63 | 87 | 55 | 259 | 823 |

-Највећи број незапослених лица који траже посао су они који га траже преко 10 година и чине 28,2% незапослених.

-Може се закључити да од укупног броја незапослених дуже од 12 месеци (што се сматра дуготрајном незапосленошћу) у општини Љубовија посао тражи 76,7% лица. Због дугог чекања на посао дешава се и процес застаревања знања код људи, а губи се и мотивисаност за тражењем посла и нада да ће са годинама посао икада пронаћи.

## 5.4. Теже запошљива лица

У складу са Законом о запошљавању и осигурању за случај незапослености, **теже запошљива лица** су незапослена лица која због здравственог стања, недовољног или неодговарајућег образовања, социодемографских карактеристика, регионалне или професионалне неусклађености понуде и тражње на тржишту рада, или због других објективних околности теже налазе посао. Посебно су угрожена лица која се истовремено суочавају са више фактора рањивости/отежане запошљивости. Одређеним програмима и мерама активне политике запошљавања подстиче се равноправнији положај ових лица на тржишту рада.

У периоду 2024-2026.године **статус теже запошљивих лица**, а у складу са проценом запошљивости, која ће имати приоритет при укључивању у мере активне политике запошљавања у општини Љубовија су:

– лица без основног образовања и завршене средње школе;

– млади до 30 година старости без радног искуства;

– жене, а посебно жене из мање развијених и девастираних подручја;

– особе са инвалидитетом;

– Роми и Ромкиње;

– корисници новчане социјалне помоћи и других услуга социјалне заштите19;

– лица старости 50 и више година;

– дугорочно незапослена лица која посао траже дуже од 12 месеци, а посебно незапослена лица која посао траже дуже од 18 месеци;

– самохрани родитељи;

– супружници из породице у којој су оба супружника незапослена.

Посебан приоритет за укључивање у мере активне политике запошљавања имају лица која се суочавају са више фактора отежане запошљивости, односно, која припадају у две или више претходно наведених категорија теже запошљивих лица.

## 5.5. Политика запошљавања у општини Љубовија

Основни циљ ЛАПЗ-а је повећање запослености односно успостављање стабилног и одрживог тренда раста запослености. Кључни елементи политике запошљавања усмерени ка повећању запослености су: подршка предузетништву и унапређење финансијских подстицаја да би се рад више исплатио, подршка инвестицијама. Таква политика треба да доведе до стабилног раста запослености, повећања продуктивности, спречавања искључености са тржишта рада, отварање нових радних места, подстицање социјалне инклузије на тржишту рада. Одређеним програмима и мерама активне политике запошљавања подстиче се равноправнији положај теже запошљивих категорија лица на тржишту рада.

У том смислу циљеви и задаци политике запошљавања Општине Љубовија за 2024-2026 годину су:

-Унапређење квалитета радне снаге кроз омогућавање послодавцима да ангажују младе без радног искуства и оспособе их за рад у струци. Стицање радног искуства и укључивање незапослених у сферу радних обавеза и тиме смањење незапослености младих

- Запошљавање почетника у пословању кроз самостално покретање сопственог бизниса и стимулисање у отварању радњи/предузећа у обављању одређених делатности на дужи рок.

# 6. АНАЛИЗА ОСТВАРЕНИХ РЕЗУЛТАТА ПРЕТХОДНО СПРОВЕДЕНИХ МЕРА ПО ЛАПЗ ЉУБОВИЈА 2021-2023

Укупна одобрена средства за програме **у 2021.години** по Локалном плану запошљавања су била у укупном износу од **4.000.000,00 динара**, од чега Национална служба учествује у финансирању мера активне политике запошљавања у износу од **2.000.000,00 динара**( 50% средстава), а Општина учествује такође у износу од **2.000.000,00 динара** ( 50% средстава). Од укупних средстава по мерама је одобрено и реализовано:

* Програм јавних радова у укупном износу од **2.152.945.20** **динара**, реализован са укупно **21 ангажовано лице**;
* Програм стручне праксе реализован у износу од **1.538.001,20 динара**, а реализована **стручна пракса за укупно 10 лица**, од којих сва у приватном сектору.

### Табела бр.21: Мере активне политике запошљавања за 2021.годину

|  |  |  |
| --- | --- | --- |
| **Мера** | **Лапз**  **Љубовија** | **Средства ЛАПЗ** |
| Јавни радови | 21 | 2.152.945,20 |
| Стручна пракса | 10 | 1.538.001,20 |
| **Укупно** | **31** | **3.691.890,40** |

* **укупно 31 лице, са уложених 3.691.890,40 динара.**

Укупна одобрена средства за програме **у 2022.години** по Локалном плану запошљавања су била у укупном износу од **4.000.000,00 динара**, од чега Национална служба учествује у финансирању мера активне политике запошљавања у износу од **2.000.000,00 динара** (50% средстава), а Општина учествује такође у износу од **2.000.000,00 динара** (50% средстава). Од укупних средстава по мерама је одобрено и реализовано:

* Програм јавних радова у укупном износу од **2.171.788,78** **динара**, реализован са укупно **20 ангажованих лица**;
* Програм стручне праксе одобрен у износу од **1.066.227,32 динара**, а реализована стручна пракса за укупно 6 лица, од којих сва у приватном сектору.

### Табела бр.22: Мере активне политике запошљавања за 2022.годину

|  |  |  |
| --- | --- | --- |
| **Мера** | **Лапз**  **Љубовија** | **Средства ЛАПЗ** |
| Јавни радови | **20** | **2.171.788,78** |
| Стручна пракса | **6** | **1.066.227,32** |
| **Укупно** | **26** | **3.238.016,10** |

* **укупно 26 лица, са уложених 3.238.016,10 динара**

Мере и програми Локалног акционог плана запошпљавања за 2023. годину се још увек реализују. Укупна одобрена средства за програме у 2022.години по Локалном плану запошљавања су била у укупном износу од 4.000.000,00 динара, од чега Национална служба учествује у финансирању мера активне политике запошљавања у износу од 2.000.000,00 динара (50% средстава), а Општина учествује такође у износу од 2.000.000,00 динара ( 50% средстава). Од укупних средстава по мерама је одобрено и реализовано:

* Програм јавних радова у укупном износу од **1.584.365,20 динара**, реализован са укупно **17 ангажованих лица**;
* Субвенције за самозапошљавање, одобрено **600.000,00** динара, за 2 лица.
* Програм стручне праксе одобрен у износу од **1.362.000,00 динара**, а реализована **стручна пракса за укупно 5 лица** , од којих сва у приватном сектору.

### Табела бр.23: Мере активне политике запошљавања за 2023.годину

|  |  |  |
| --- | --- | --- |
| **Мера** | **Лапз**  **Љубовија** | **Средства ЛАПЗ** |
| Јавни радови | **17** | **1.584.365,20** |
| Стручна пракса | **5** | **1.362.000,00** |
| Самозапошљавање | **2** | **600.000,00** |
| **Укупно** | **24** | **3.546.365,20** |

* **укупно 24 лица, са уложених 3.546.365,20 динара**

## 6.1. Укупно реализовано за програме запошљавања за период 2021-2023 и ефекти

У протекле три године по спроведеним ЛАПЗ-а реализовано је **10.476.271,70** динара, од којих је учешће општине било 5.238.135,85 милиона динара, а Национална служба за запошљавање је суфинансирала такође 5.238.135,85 милиона динара. Кроз све мере укупно је укључено 81 лице.

### Табела бр.24.Реализација мера по ЛАПЗ 2021-2023година

|  |  |  |
| --- | --- | --- |
| **Година** | **Лапз**  **Љубовија** | **Средства ЛАПЗ** |
| **2021.** | **31** | **3.691.890,40** |
| **2022** | **26** | **3.238.016,10** |
| **2023** | **24** | **3.546.365,20** |
| **Укупно** | **81** | **10.476.271,70** |

**Праћење ефеката:**

**По програму стручна пракса:**

-у 2023. години од 5 укључених лица, запослено је 1 лице;

-у 2022. години од 6 укључених лица, запослено је 3 лица;

-у 2021. години укључено 10 лица, а запослено 9 лица.

Када је у питању стручна пракса у претходне три године од 21 лица који су обављали стручну праксу, 13 (62%) лица је остало у радном односу, што је на задовољавајућем нивоу.

**По програму јавних радова:**

-у 2023. години од 17 укључених лица, запослено је 2 лица;

-у 2022. години од 20 укључених лица, запослено је 10 лица;

-у 2021. години укључено 21 лица, а запослено 14 лица.

Што се тиче мере јавних радова у претходне три године је ангажовано 58 лица, а од којих је 26 лица остало у радном односу. Ова мера је такође била успешна у претходне три године с обзиром да је укупан број запослених лица био скоро 50% од укупног броја лица која су била ангажована на овој мери.

**Мера самозапошљавање:**

Када је у питању мера самозапошљавање, ова мера није постојала у прве две године. Из 2023.године мере се још реализују, а ефекти мера се прате 180. дан по изласку лица из мере.

У праћењу ефеката значајна је улога НСЗ која извештава о стању и потребама на тржишту рада, прати ток мере након истека уговора.

По Споразуму који општина и НСЗ потписују једна од улога НСЗ је у закључивању уговора , праћење реализације мера и извештавању ЛС о степену реализације.

Поред Националнe службe за запошљавање – Испоставе Љубовија и Филијале Лозница које су носилац политике запошљавања на територији општине, ***Локални савет за запошљавање општине Љубовија*** као саветодавно тело учествује у раду, односно оснивачу даје мишљења и препоруке у вези питања од интереса за унапређење запошљавања и то: плановима запошљавања, програмима и мерама активне политике запошљавања, прописима из области запошљавања и другим питањима из области запошљавања. Формирањем локалног савета за запошљавање Општина је препознала могућност да утиче на политику запошљавања на својој територији и да установљава мере за смањење незапослености и повећања запослености.

# 7.SWOT АНАЛИЗА У ОБЛАСТИ ЗАПОШЉАВАЊА - ПРОЦЕНА РИЗИКА И ПОТЕНЦИЈАЛА ТРЖИШТА РАДА

***SWOT анализа уочених проблема***

|  |  |
| --- | --- |
| **СНАГЕ:**  **1.**Постојање **Плана развоја општине Љубовија**;  **2.Могућност непосредног утицаја** локалне самоуправе на смањење незапослености финансирањем одређених активних мера политике запошљавања;  **3.Постојање стручног кадра** на нивоу локалне самоуправе и НСЗ који се баве проблемом незапослености.  **4**.**Постојање канцеларије за ЛЕР**, Регионалне агенције, локалног савета за запошљавање | **СЛАБОСТИ :**  **1.Висока стопа незапослености**  **2.Висок удео младих међу незапосленима**  већи удео младих у незапосленој радној снази- број лица на локалном нивоу који је радно способан старости од 30-54 године је 56%.  **3.Недостатак средстава за инвестирање** је слабост из разлога што је опшина Љубовија неразвијена општина са слабо развијеном привредом и немогућношћу инвестирања у развој привреде.  **4.Удаљеност од већих центара** је слабост из разлога што је општина Љубовија налази у Западној Србији са лошом путном инфраструктуром.  **5.Конкурентност локалне заједнице** је слабост која се односи на то да на просторима ове општине није било заинтересованост од стране иностраних инвеститора да улажу у већи приватан бизнис  **6.Недовољна информисаност грађана** о њиховим правима је слабост која се односи на неупућеност и слабу едукацију грађана за потребе тржишта рада и права незапослених лица.  **7.Традиционална неактивност радно** способних лица погођених сиромаштвом да сами раде на побољшању свог социјалног статуса је слабост која доводи до повећања броја сиромашних и броја незапослених.  **8.Пораст незапослености и сиромаштва** услед неразвијене привреде је слабост која је проистекла из разлога неразвијене привреде на локалном нивоу као и из разлога приватизације већине предузећа и остајање великог броја запослених без посла  **7.Неповољни демографски показатељи** на нивоу општине- перманентан пораст удела становништва старијег од 65 година и одлив становништва из сеоских средина у урбане  **8.Миграција радно способног становништва** је повезана са неразвијеном привредом тако да већи број радно способног становништва одлази у веће центре ради проналажења посла. |
| ***Могућности:***  **1**.**Спремност и воља локалне самоуправе** у сарадњи са осталим установама у смислу проналажења могућности запошљавања и самозапошљавања локалног становништва  **2.Акциони план запошљавања на националном нивоу** је могућност која се односи на усклађивање Акционих планова на локалном нивоу са плановима и програмима са националног нивоа  **3.Добар гео-стратешки положај** наше општине је могућност за развијање међуопштинске сарадње због самог положаја и близине суседних општина (М.Зворник, Лозница,Бајина Башта, Крупањ)  **4.Сарадња са другим општинама** је могућност због самог положаја општине Љубовија у реализацији међуопштинске сарадње  **5.Прекогранична сарадња** је могућност која је повезана са гео-стратешким положајем у смислу пограничног подручја, односно близине наше општине са суседном Републиком Српском. Прекогранична сарадња се односи на сарадњу у смислу заједничких пројектних активности.  **6.Развој туризма, пољопривреде** | ***Претње:***  **1**.**Тенденција повећања броја незапослених лица погођених сиромаштвом** се односи на претњу са национлног нивоа  **2.Слабо развијена привреда** која није сензибилисана за отварање нових радних места у мањим центрима је претња због светске економске кризе као и кризе на националном нивоу  **3.Ефекти светске економске кризе** је претња у свим сверама друштва  **4.Пораст различитих облика зависности** (наркоманија,коцка,алкохолизам) је претња из разлога повећања броја зависника на глобалном и националном нивоу који утичу и на локални ниво и незаинтересованост младих за запошљавање.  **5**.**Могућности политичке нестабилности** је претња услед потребе прилагођавања нових локалних власти на постојеће системе функционисања |

Као највеће снаге које постоје у области запошљавања у општини Љубовија истичу се добар институционални оквир, постојање битних планских докумената, добре сарадње са НСЗ, обезбеђивање и изналажење додатних средстава кроз редовно подношење захтева НСЗ.

Када су слабости у питању највећи проблем су неразвијеност привреде, односно мали број радних места, демографско старење и смањење становништва, недовољно развијена инфраструктура, недовољна улагања.

Шансе које би се могле искористити у будућности се највише односе на подршку републике, олакшања и унапређења процедура за привређивање, инвестирање, развој других сектора, док се као опасности истичу одлив кадрова али и нестабилност услова пословања.

# 8. ЦИЉЕВИ И ПЛАНИРАНЕ МЕРЕ ЗА ПОСТИЗАЊЕ ЦИЉЕВА ЗА РЕАЛИЗАЦИЈУ ПРОГРАМА ЗАПОШЉАВАЊА ОПШТИНЕ ЉУБОВИЈА 2024-2026

**ЦИЉЕВИ ПРОГРАМА**

Општи циљ програма: **Успоставити повољно пословно окружење за нове инвестиције и запошљавање**

Посебан циљ: Унапређен положај незапослених лица на локалном тржишту рада

Мера 2.3.: Подршка за нова запошљавања младих и теже запошљивих

Веза између дефинисаних циљева са циљевима и потциљевима циљева одрживог развоја у оквиру Агенде 2030, као и са преговарачким поглављима са ЕУ.

|  |
| --- |
| **Веза – ЦОР/Подциљеви Агенда 2030** |
| ПЦ2. Успоставити повољно пословно окружење за нове инвестиције и запошљавање |
| ПОДЦИЉ 9.1.  Развити квалитетну, поуздану, одрживу и отпорну инфраструктуру, укључујући регионалну и прекограничну инфраструктуру, како би се подржали економски развој и људско благостање, са фокусом на јефтином и једнаком приступу за све |

# 9.ПРЕГЛЕД ПЛАНИРАНИХ ПОЈЕДИНАЧНИХ МЕРА ПОЛИТИКЕ ЗАПОШЉАВАЊА ЗА ПЕРИОД 2024-2026. ГОДИНЕ ЗА ОПШТИНУ ЉУБОВИЈУ

**Мера 2.3. :** Подршка за нова запошљавања младих и теже запошљивих

У складу са програмом Акционог плана за запошљавање Републике Србије за период од 2024. до 2026.године којим су предвиђене мере и програми активне политике запошљавања које ће бити субвенционисани кроз суфинансирање из буџета Републике Србије и буџета Oпштине Љубовија, биће реализовани следећи програми:

- програм стручна пракса.

- субвенције за самозапошљавање.

## 9.1. Програм стручна пракса

Стручна пракса - подразумева стручно оспособљавање незапосленог за самосталан рад у струци, за које је стечено одговарајуће образовање, ради обављања приправничког стажа, односно стицањa услова за полагање стручног испита, када је то законом, односно правилником предвиђено за рад на одређеним пословима.

Програм је намењен незапосленим лицима без радног искуства у струци, са најмање средњим образовањем.

Реализује се без заснивања радног односа.

Трајање програма утврђено је законом, односно правилником, а финансира се најдуже 12 месеци (до 6 месеци са ССС, до 9 са ВШС и до 12 са ВСС).

Финансирање мере траје најдуже 12 месеци, а током трајања стручне праксе Национална служба за запошљавање исплаћује:

1.на име новчане помоћи и трошкова превоза, укљученим лицима месечни износ од:

-30.000,00 динара за лица са средњим образовањем;

-35.000,00 динара за лица са високим образовањем

2.трошкове доприноса за случај повреде на раду и професионалне болести у складу са законом.

Стручна пракса се реализује код послодавца који припада приватном сектору, док се највише до 40% укупно планираних учесника може ангажовати у јавном сектору, по следећим приоритетима:

1) на пословима здравствених радника;

2) на пословима социјалне заштите;

3) на пословима образовања и васпитања;

4) на пословима правосуђа.

Изузетно, за ЈЛС које припадају четвртој групи развијености и девастираним подручјима као и на територији АП Косово и Метохија, стручна пракса се реализује код послодавца који припада приватном или јавном сектору, при чему приватни сектор има приоритет.

Очекивање од програма: Да се лица оспособе за самосталан рад у струци обављањем приправничког стажа и да се створе услови за запошљавање незапослених лица и задржавања у радном односу након тога. Након спроведене стручне праксе, обучени су кадрови за рад у струци свих профила за којима постоји потреба и расположивост на тржишту рада

Индикатори реализације програма: Број укључених лица – приправника. Доказана оспособљеност кроз самосталан рад у струци, положен стручни испит или приправнички испит, као и ефекат запошљавање по истеку приправничког стажа.

Извори података: Извештаји НЗС, послодаваца.

## 9.2. Субвенција за самозапошљавање

Подршка самозапошљавању обухвата стручну помоћ и средства у виду субвенције за самозапошљавање.

Субвенција за самозапошљавање намењена је незапосленима који се воде на евиденцији Националне службе за запошљавање и имају за вршену обуку за предузетништво.

Стручна помоћ коју може да оствари незапослени који се самозапошљава састоји се од информативних и саветодавних услуга, обуке за развој предузетништва, као и подршке у првој години пословања која се реализује кроз менторинг програм и специјалистичке обуке у Националној служби за запошљавање, регионалним развојним агенцијама и др.

Субвенција за самозапошљавање одобравају се незапосленом лицу у једнократном износу од **300.000,00 динара** по кориснику, односно **330.000,00 динара** у случају самозапошљавања особе са инвалидитетом, ради оснивања радње, задруге, или другог облика предузетништва, као и за оснивање привредног друштва уколико оснивач заснива у њему радни однос, у делатностима дефинисаним у складу са потребама локалног економског развоја у локалном планском документу у области запошљавања.

Одобравање субвенције за самозапошљавање одређује се на основу оцене бизнис плана и припадности категорији теже запошљивих лица.

Предност за укључивање у меру имају жене, посебно жене из мање развијених и девастираних подручја.

У 2025. и 2026. години средства за самозапошљавање износиће 380.000 динара односно 420.000 динара за особе са инвалидитетом.

Реализација програма прати се 12 месеци.

**Очекивани резултат мере** је да што већи број незапослених лица кроз покретање сопственог бизниса самостално почне да обавља одређену делатност и тиме се запосли на дужи рок. Мера ће се пратити *индикатором* бројем лица која су укључена у меру, тј бројем новоотворених радњи и предузећа , а ефекти ће се мерити и бројем предузетничких радњи и предузећа која су опстала и наставила са радом после истека прве године постојања.

# 10. АКЦИОНИ ПЛАН

|  |  |
| --- | --- |
| Документ ЈЛС | **Програм запошљавања општине Љубовија за 2024-2026 год**. |
| Акциони план | Акциони план за спровођење Програма запошљавања општине Љубовија за 2024-2026 год. |
| Координација и извештавање | Општинска управа општине Љубовија - одсек за привреду и ЛЕР |
| Кровни документ ЈЛС | -План развоја општине Љубовија 2023-2030  -Стратегија запошљавања у Републици Србији за период од 2021-2026.  -Акциони план за период 2024-2026 за спровођење Стратегије запошљавања у РС |

|  |  |  |  |  |  |  |
| --- | --- | --- | --- | --- | --- | --- |
| **Општи циљ**: **Успоставити повољно пословно окружење за нове инвестиције и запошљавање** | | | | | | |
| Институција одговорна за праћење и контролу реализације: Општинска управа општине Љубовија - одсек за привреду и ЛЕР | | | | | | |
| Показатељ на нивоу општег циља (показатељ ефекта) | Јединица мере | Извор провере | Почетна вредност | Базна година | Циљана вредност у 2026.годии | Последња година важења АП |
| Број запослених , као % становништва старости 15 и више година | % | Аналитички сервис ЈС, РЗС | 30,5 | 2023. | 40 | 2026. |
| Регистровани незапослени на 1000 становника | број | Аналитички сервис ЈС, РЗС | 134 | 2023. | 90 | 2026. |

|  |  |  |  |  |  |  |
| --- | --- | --- | --- | --- | --- | --- |
| **Посебан циљ**:Унапређен положај незапослених лица на локалном тржишту рада | | | | | | |
| Институција одговорна за праћење и контролу реализације: Општинска управа општине Љубовија - одсек за привреду и ЛЕР | | | | | | |
| Показатељ на нивоу посебног циља (показатељ ефекта) | Јединица мере | Извор провере | Почетна вредност  (базна година) | Циљана вредност  (прва година) | Циљана вредност  (друга година) | Циљана вредност  (трећа година) |
| Број незапослених лица укључених у мере АПЗ | број | Извештаји ЈЛС и НСЗ | 24 | 20 | 21 | 22 |
| Број запослених лица која су након истека коришћених мере АПЗ остала да раде | број | Извештаји НСЗ и ЈЛС | 3 | 3 | 6 | 6 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Мера 1.1: Подршка за нова запошљавања младих и теже запошљивих** | | | | | | | |
| Орган одговоран за спровођење (координисање спровођења) мере: Општинска управа општине Љубовија - одсек за привреду и ЛЕР, Национална служба за запошљавање | | | | | | | |
| Период спровођења: 2024-2026 | | Тип мере: подстицајна | | | | | |
| Показатељ на нивоу посебног циља (показатељ ефекта) | Јединица мере | Извор провере | Почетна вредност | базна година | Циљана вредност  (прва година) | Циљана вредност  (друга година) | Циљана вредност  (трећа година) |
| Број укључених лица у програм стручна пракса | број | Уговори, одлуке | 5 | 2023. | 8 | 8 | 8 |
| Број лица која су остала у радном односу код послодавца по обављеној стручној пракси | број | Извештаји НСЗ и информације | још недоступно | / | 4 | 5 | 6 |
| Број субвенионисаних самозапошљавања | број | Уговори, одлуке | 2 | 2023. | 5 | 5 | 5 |
| Број активних радњи/предузећа након истека мере самозапошљавања | број | АПР база података | још недоступно | / | 3 | 4 | 5 |

|  |  |  |  |  |
| --- | --- | --- | --- | --- |
| Извор финансирања мере | Веза са програмским буџетом | Укупна процењена фин.средства у динарима | | |
| У 2024.години | У 2025.години | У 2026.години |
| Буџет општине | да | 2.000.000 | 2.000.000 | 2.000.000 |
| Буџет Републике | да | 2.000.000 | 2.000.000 | 2.000.000 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Назив активности | Орган који спроводи активности | Органи партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена фин.средства у дин. | | |
| У 2024. години | У 2025. години | У 2026. години |
| Спровођење мере стручна пракса | Општинска управа-Одсек за привреду и ЛЕР | Национална служба за запошљавање | 2024-2026 | Буџет општине и буџет РС | да | 2.295.000,00 | 2.295.000,00 | 2.295.000,00 |
| Спровођење мере самозапошљавање | Општинска управа-Одсек за привреду и ЛЕР | Национална служба за запошљавање | 2024-2026 | Буџет општине и буџет РС | да | 1.650.000,00 | 1.650.000,00 | 1.650.000,00 |

# 11.ФИНАНСИЈСКИ ОКВИР ЗА РЕАЛИЗАЦИЈУ ПРОГРАМА ЗАПОШЉАВАЊА 2024-2026. ГОДИНЕ

За меру 1.1.: Процена потребних финансијских средстава за реализацију програма активне политике запошљавања општине Љубовија за 2024-2026 годину уз суфинансирање програма од стране Републике Србије преко Националне службе за запошљавање.

|  |  |  |  |  |  |
| --- | --- | --- | --- | --- | --- |
|  | | **Извори финансирања** | | | |
| **назив програма** | **година** | **Вредност**  (динара)  (100%) | **Буџет Општине Љубовија** (50%) | **Буџет РС**  (50%) | **Остали извори** |
| ПРОГРАМ СТРУЧНА ПРАКСА | **2024.** | **2.295.000,00** | **1.147.500,00** | **1.147.500,00** | / |
| **2025.** | **2.295.000,00** | **1.147.500,00** | **1.147.500,00** | / |
| **2026.** | **2.295.000,00** | **1.147.500,00** | **1.147.500,00** | / |
| СУБВЕНЦИЈА ЗА САМОЗАПОШЉАВАЊЕ | **2024.** | **1.650.000,00** | **825.000,00** | **825.000,00** | / |
| **2025.** | **1.650.000,00** | **825.000,00** | **825.000,00** | / |
| **2026.** | **1.650.000,00** | **825.000,00** | **825.000,00** | / |
| **укупно :** | **2024.** | **3.945.000,00** | **1.972.500,00** | **1.972.500,00** | **/** |
| **2025.** | **3.945.000,00** | **1.972.500,00** | **1.972.500,00** | **/** |
| **2026.** | **3.945.000,00** | **1.972.500,00** | **1.972.500,00** | **/** |

Општина Љубовија је у буџету за 2024.годину, планирала 2.000.000,00 динара за реализацију мера активне политике запошљавања. Укупна средства потребна за реализацију целокупног Локалног акционог плана запошљавања општине Љубовија за 2024.годину износе 4.000.000,00 динара за све програме. Планирано је укључење 14 лица заједно са свим мерама.

За реализацију мера активне политике запошљавања у општини Љубовија за 2024.годину потребно је суфинансирање од стране Републике Србије - Националне службе за запошљавање. Општина би учествовала у суфинансирању планираних програма са 2.000.000,00 динара (што је 50% вредности средстава), а остатак средстава у износу 2.000.000,00 динара је потребно обезбедити из буџета Републике Србије, преко Националне службе за запошљавање.

## 11.1. Услови за подношење захтева за средства код НСЗ, критеријуми и спровођење

Сваке године се подноси Захтев за суфинансирање програма запошљавања Националној служби за запошљавање.

Аутономна покрајина, односно јединица локалне самоуправе може до 30. априла 2024. године, односно последњег дана месеца фебруара 2025. и 2026. године, преко Националне службе за запошљавање, поднети министарству надлежном за послове запошљавања захтев за учешће у финансирању мера активне политике запошљавања предвиђених локалним планским документом у области запошљавања.

Услов за подношење захтева за финансирање мера активне политике запошљавања из средстава опредељених за реализацију Акционог плана је да аутономна покрајина, односно јединица локалне самоуправе има:

1) формиран локални савет за запошљавање;

2) усвојен локални плански документ у области запошљавања;

3) усаглашен локални плански документ у области запошљавања са Акционим планом и покрајинским акционим планом за запошљавање;

4) обезбеђено више од половине потребних средстава за финансирање одређене мере.

Изузетно, уколико се ради о неразвијеној јединици локалне самоуправе, министар надлежан за послове запошљавања, у складу са одредбама Закона о запошљавању и осигурању за случај незапослености може одобрити учешће у финансирању и када је обезбеђено мање од половине потребних средстава .

По истеку рока за подношење захтева, Национална служба за запошљавање проверава испуњеност услова за финансирање мера активне политике запошљавања, припрема мишљење о сваком појединачном локалном планском документу у области запошљавања (усклађеност са циљевима локалног економског развоја и индикаторима на локалном тржишту рада) и даје предлог за учешће у финансирању мера активне политике запошљавања на основу критеријума и расположивих средстава.

Национална служба за запошљавање доставља министарству надлежном за послове запошљавања предлог за учешће у финансирању мера активне политике запошљавања у року од 30 дана од дана истека рока за подношење захтева, на основу кога министар надлежан за послове запошљавања доноси одлуку.

Национална служба за запошљавање и јединице локалне самоуправе обухваћене одлуком закључују споразум о начину и поступку реализације мера активне политике запошљавања, као и другим питањима од значаја за спровођење ове одлуке.

Јединице локалне самоуправе могу, у складу са потребама локалног тржишта рада, планирати и друге мере активне политике запошљавања, утврдити их у локалном планском документу у области запошљавања и њихову реализацију финансирати у целости из средстава буџета аутономне покрајине и/или буџета јединица локалне самоуправе. У реализацији мера активне политике запошљавања које се у целости финансирају из буџета аутономне покрајине и/или буџета јединица локалне самоуправе, Национална служба за запошљавање пружа стручну и техничку подршку.

Када се одобре програми за финансирање у циљу реализације програма или мера активне политике запошљавања расписују се Јавни позиви/конкурси заједно од стране Националне службе за запошљавање и Општине Љубовија.

# 12. ИНСТИТУЦИОНАЛНИ МОДЕЛ ЗА ИМПЛЕМЕНТАЦИЈУ ПРОГРАМА ЗАПОШЉАВАЊА УКЉУЧУЈУЋИ И СИСТЕМ ПРАЋЕЊА И ОЦЕЊИВАЊА

У оквиру овог поглавља представљен је институционални оквир као механизам улога, одговорности, као и план активности када је реч о процесу праћења спровођења, извештавања и вредновања усвојеног Програма запошљавања општине Љубовија. Наведени процес се спроводи у циљу повећања ефикасности у спровођењу и повећању вероватноће остваривања планираних циљева и мера.

**Праћење спровођења**

Праћење спровођења је континуирана активност, која се спроводи свакодневно током периода имплементације. Циљ мониторинга и евалуације Програма запошљавања је систематично и редовно прикупљање података, праћење процеса имплементације циљева и задатака и процена успешности реализације одређених мера и постигнутих очекиваних ефеката, а у сврху побољшања ефикасности и успешности Програма, али и предлагања измена на основу извештаја о реализованим активностима.

За потребе спровођења Програма запошљавања општине Љубовија 2024-2026 креиран је следећи институционални оквир, а то су:

• Радно тело (доносиоци одлука унутар локалне самоуправе) и

• Носиоци мера дефинисани у оквиру Програма.

Наведена структура врши праћење остваривања посебних циљева. Координационо тело има координатора чија улога је прикупљање информација о спровођењу мера и одржавање континуиране комуникације, пре свега између координационог тела и носиоца мера, детектовање проблема и давање препоруке за решавање истих.

**Вредновање**

Вредновање је утврђивање степена промене који је настао спровођењем мера из Програма запошљавања, а спроводи се периодично. Вредновање се врши на основу података добијених од руководиоца одељења, Националне службе запошљавања и других учесника одговорних за спровођење мера, али и података добијених из званичних статистичких база. Вредновање се може вршити интерно и екстерно. Уколико се врши интерно неопходно је формирати посебну комисију. Екстерним путем вредновање се може извршити ангажовањем спољних независних консултаната који ће тај поступак спровести.

**Извештавање**

У периоду спровођења Програма запошљавања, општина Љубовија ће израђивати две врсте извештаја, а то су:

• Годишњи извештај о спровођењу Програма;

• Финални трогодишњи извештај о постигнутим учинцима Програма

Извештаје ће израђивати радни тим и подносити их Општинском већу једном годишње.

Национална служба за запошљавање филијала Лозница и испостава Љубовија, Општина Љубовија, Локални савет за запошљавање, ће заједнички реализовати програме и мере предвиђене овим Акционим планом за период 2024-2026. године. Подела обавеза и одговорности између поменутих страна ће бити накнадно ближе уређена потписивањем Споразума о уређивању међусобних права и обавеза који се потписује за сваку календарску годину.

број : \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_.2024.године

Љ у б о в и ј а

ПРЕДСЕДНИК

СКУПШТИНЕ ОПШТИНЕ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Александар Ђукић

1. РЗС (податак за 2020. годину) [↑](#footnote-ref-2)
2. Девинфо податак за 2022.годину [↑](#footnote-ref-3)
3. СЛОР Општине Љубовија [↑](#footnote-ref-4)
4. СЛОР Општине Љубовија [↑](#footnote-ref-5)
5. СЛОР Општине Љубовија [↑](#footnote-ref-6)
6. Однос броја новооснованих и броја угашених привредних друштава са пословним седиштем на територији ЈЛС. Приказује број новооснованих привредних друштава на свако угашено привредно друштво. [↑](#footnote-ref-7)
7. Удео новооснованих привредних друштава у укупном броју привредних друштава са пословним седиштем на територији ЈЛС. [↑](#footnote-ref-8)
8. Однос броја брисаних/угашених привредних друштава и укупног броја активних привредних друштава са пословним седиштем на територији ЈЛС [↑](#footnote-ref-9)
9. Извор: Аналитички сервис ЈЛС

   Однос броја новооснованих и броја угашених предузетника са пословним седиштем на територији ЈЛС. Приказује број новооснованих предузетника на сваког угашеног предузетника. [↑](#footnote-ref-10)
10. Удео новооснованих предузетника у укупном броју предузетника са пословним седиштем на територији ЈЛС. [↑](#footnote-ref-11)
11. Однос броја брисаних/угашених предузетника и укупног броја активних предузетника са пословним седиштем на територији ЈЛС. [↑](#footnote-ref-12)